"مازوت" شيرکتي‌نین يارانماسي ايله علاقه دار، يئرلي وارليلاردان چولاق آغابالا قولي‌يئوين باشچيليغي ايله "باکي-باتوم" نفت کمري آکسيونئر شيرکتيني ياراديرلار. او زامان اۆچون نهنگ اينشاات حساب ائديلن بو نفت کمري باکيدان باشلاياراق کور دوزنليگيندن کئچيب، قافقاز داغلاري‌نین اتگيني و سورام قالاسي‌نین ياماجيني آشيب، رئون دوزنليگيندن اؤته‌رک 800 کيلومئتر مسافه‌ده اوزانيب خزر ساحيليني قارا دنيز ساحيلي ايله بيرلشديره‌جکدي. باکي نفتي اوکئانلارا، اوزاق-اوزاق اؤلکه‌لره، بين الخالق بازارلارا يول آچاجاقدي. کمري اوزاتماغا 1897-جي ايلده باشلاييب، 1907-جي ايلده تاماملاميشديلار.